open-index/open-wikipedia-markdown huggingface dataset:
პუსტოვოიტოვის სავაჭრო სახლის შენობა

**პუსტოვოიტოვის სავაჭრო სახლის შენობა** () — შენობა დონის როსტოვში.  მდებარეობს დიდი სადოვაიის ქუჩისა და ბუდიონოვსკის პროსპექტი გადაკვეთაზე. აგებულია 1910 წელს. პუსტვოიტოვის სავაჭრო სახლის შენობას გააჩნია რუსეთის ფედერაციის რეგიონული მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, დიდი სადოვაიის ქუჩა, № 46.

## ისტორია 
XX საუკუნის დასაწყისში პუსტოვოიტოვის სავაჭრო სახლი ითვლებოდა დონის როსტოვის ერთ-ერთ უმაღლეს შენობად. ისევე როგორც ყველა სავაჭრო სახლში პუსტოვოიტოვმაც სახლის პირველი სართული იჯარით გასცა. მშენებლობის დასრულებისთანავე მასში განთავსდა რუსულ-ფრანგული ამხანაგობის ქარხანა „Проводник“, ა. ჰირშეტეინის საიუველირო და საათების მაღაზია, სასტუმროები „Центральная“ და  „Лондон“. 

1920 წელს მოახდინეს სახლის ნაციონალიზაცია და მასში განათავსეს სამხრეთ-აღმოსავლეთი სახელმწიფო ბამბეულის ასოციაცია. 1930 წელს შენობაში განთავსდა ბ. მოლოტოვის სახელობის როსტოვის სახელმწიფო უნივერსიტეტის სამეცნიერო ბიბლიოთეკა და უნივერსიტეტის ადმინისტრაცია. სამეცნიერო ბიბლიოთეკის კოლექციას შეადგენდნენ რუსული ჟურნალები, რომლებიც გამოცემული იყო XVIII საუკუნის ბოლოსა და XIX საუკუნის დასაწყისში („Живописец“, „Московский телеграф“, „Московский журнал“, „Вестник Европы“ და ა. პუშკინის დაარსებული ჟურნალი „Современник“). 

1942 წელს ფაშისტების მიერ დონის როსტოვის მეორე ოკუპაციის დროს ქალაქი დაბომბეს. პუსტოვოიტოვის სახლს დაეცა ერთი ბომბი, რომელმაც გაანადგურა სახლის სახურავი და ზედა სართული მთლიანად დაიწვა. ხანძარმა გაანადგურა ბიბლიოთეკის მთელი წიგნადი ფონდი. 

1965 წელს მოახდინეს შენობის რეკონსტრუქცია. არქიტექტორ ე. ლიხობაბინის პროექტის მიხედვით პუსტოვოიტოვის სავაჭრო სახლის შენობას ბუდიონოვის პროსპექტის მხარეს დაამატეს სამხრეთი ფრთა. მეორე მსოფლიო ომამდე მიშენებული ფრთის ადგილზე მდებარეობდა პუსტოვოიტოვის კიდევ ერთი სახლი და კარაპეტ ჩერნოვის სახლი, რომლის აღდგენაც ვერ მოხერხდა 1942 წლის დაბომბვის შემდეგ. ამჟამად შენობაში განთავსებულია დონის როსტოვის ცენტრალური უნივერსალური მაღაზია.

## სქოლიო
კატეგორია:დონის როსტოვის ღირსშესანიშნაობები
ჩრდილოეთ კავკასიის რკინიგზის სამმართველოს შენობა

**ჩრდილოეთ კავკასიის რკინიგზის სამმართველოს შენობა** () — ჩრდილოეთ კავკასიის რკინიგზის სამმართველოს შენობა დონის როსტოვში. მდებარეობს თეატრალურ მოედანზე. აგებულია 1911-1913 წლებში მოდერნის სტილში. ჩრდილოეთ კავკასიის რკინიგზის სამმართველოს შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, თეატრალური მოედანი № 4.

## ისტორია 
დონის როსტოვში მდებარე ვლადიკავკაზის (ამჟამად უკვე ჩრდილოეთ კავკასიის) რკინიგზის სამმართველოს არ ჰქონდა საკუთარი შენობა და იმყოფებოდა იჯარით აღებულ შენობაში. XX საუკუნის დასაწყისში მიიღეს გადაწყვეტილება სამმართველოს ახალი შენობის აგების შესახებ. 1910 წელს გაიმართა შესარჩევი კონკურსი, რომელშიც გაიმარჯვა არქიტექტორ ნ. ვალტერის პროექტმა. ნახაზების შედგენის სამუშაოებს ახორციელებდა სამოქალაქო ინჟინერი ა. ბუტკოვი. რკინიგზის სამმართველოს შენობის ასაგებად გამოყვეს მიწის ნაკვეთი დონის როსტოვისა და დონის ნახიჩევანის საზღვარზე. მშენებლობა დაიწყო 1911 წელს და ძირითადი სამუშაოები დასრულდა 1913 წელს.

მშენებლობის დასრულების შემდეგ თავი იჩინა რამდენიმე პრობლემამ: ზოგჯერ არ მუშაობდა ტელეფონი, ასევე ემდუროდნენ სავენტილაციო სისტემის გაუმართაობას. ნაგებობა აგებულია მოდერნის სტილში, მაგრამ ამავე დროს მის არქიტექტურაში და გაფორმებაში გამოყენებულია ეკლექტიკის მოტივები.

შენობა ოთხასრთულიანია და აქვს შიდა ეზო. ფანჯრის ღიობები ოვალურია. პირველი სართული რუსტირებულია.

ფაილი:Upravlenie SKZhD.jpg
ფაილი:Здание Управления Владикавказской Железной Дороги 3.jpg
ფაილი:Здание Управления Владикавказской Железной Дороги 4.jpg

## სქოლიო
კატეგორია:დონის როსტოვის ღირსშესანიშნაობები
სავაჭრო სკოლის შენობა (დონის როსტოვი)

**სავაჭრო სკოლის შენობა** () — შენობა დონის როსტოვში.  აგებულია 1905 წელს როსტოვის საზღვაო კლასებისთვის, როსტოვის კომერციული ვაჟთა სასწავლებლის სავაჭრო სკოლისათვის.  ამჟამად შენობაში განთავსებულია სამხრეთ ფედერალური უნივერსიტეტის ერთ-ერთი განყოფილება.  სავაჭრო სკოლის შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, მაქსიმ გორკის ქუჩა № 88.

## ისტორია 
როსტოვის კომერციული ვაჟთა სასწავლებელი დაარსდა 1990 წელს. მომდევნო წელს სასწავლებლისთვის გაიხსნა ახალი შენობა. 1915 წელს სკოლის შენობაში გაიმართა პიანისტ სერგეი რახმანინოვის კონცერტი:  2011 წლის 11 დეკემბერს შენობის კედელზე საზეიმოდ გაიხსნა ალექსანდრე სოლჟენიცინის მემორიალური დაფა (1936-1941 წლებში იგი სწავლობდა როსტოვის სახელმწიფო უნივერსიტეტის ფიზიკა-მათემატიკის ფკულტეტზე). ბარელიეფი დაამზადა მოქანდაკემ დიმიტრი ლინდინმა.

## სქოლიო
კატეგორია:დონის როსტოვის ღირსშესანიშნაობები
მაინის რიუსელსჰაიმი

**მაინის რიუსელსჰაიმი** () — ქალაქი გერმანიაში, ჰესენის ფედერალურ მხარეში. შედის გროს-გერაუს რაიონის შემადგენლობაში. 2010 წლის აღწერით ქალაქის მოსახლეობა 60 294 ადამიანს შეადგენდა. მაინის რიუსელსჰაიმში განლაგებულია Opel-ის სათავო ოფისი.

## რესურსები ინტერნეტში
* მაინის რიუსელსჰაიმი

## სქოლიო
კატეგორია:ჰესენის  ქალაქები
აიზენახი

**აიზენახი** () — ქალაქი გერმანიაში, თიურინგიაში. ქალაქის ეკონომიკის მნიშვნელოვან ნაწილს საავტომობილო ინდუსტრია წარმოადგენს. ოპელმა 1992 წელს გახსნა ახალი ქარხანა, სადაც 1998 წლის მაისში ბილ კლინტონი იმყოფებოდა. აიზენახში ასევე მდებარეობს BMW-ის ქარხანა.

## რესურსები ინტერნეტში
*ოფიციალური საიტი  

## სქოლიო
კატეგორია:თიურინგიის რაიონები
კატეგორია:გერმანიის ქალაქები
მეოჯახეობისა და კულინარიის სკოლის შენობა

**მეოჯახეობისა და კულინარიის სკოლის შენობა** () — შენობა დონის როსტოვში. მდებარეობს სემაშკოს შესახვევში სათათბიროს მიმართულებით. აგებულია 1901 წელს ეკლექტიკის სტილში არქიტექტორ გრიგორი ვასილევის პროექტის მიხედვით. მეოჯახეობისა და კულინარიის სკოლის შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

მისამართი: დონის როსტოვი, სემაშკოს შესახვევი № 51/1.

## ისტორია 
1898 წელს როსტოველმა ვაჭარმა და „სპირტის მეფემ“ ნიკოლაი ტოკარევმა თავისი ფინანსებით გახსნა სამზარეულო ხელოვნებისა და მეოჯახეობის პრაქტიკული სკოლა. თავდაპირველად იგი განთავსებული იყო ტოკარევის ქალთა სასწავლებლის მეორე სართულზე. 1901 წელს ვაჭარ ტოკარევის ფინანსებით არქიტექტორ გ. ვასილევის პროექტის საფუძველზე ააშენა ახალი შენობა სკოლისათვის, რომელიც მდებარეობდა ნიკოლაევსკის (ამჟამად სემაშკოს) შესახვევში. ვაჭარმა აღნიშნული შენობა საჩუქრად გადასცა ქალაქს. 

საბჭოთა ხელისუფლების დამყარების შემდეგ შენობაში სასადილო გახსნეს. 1990-იან წლებში მოხდა შენობის პრივატიზაცია და შიგ განთავსდა კაფე „ტერეზა“. ახალმა მფლობელმა შეცვალა შენობის ფასადის ფერთა გამა და იგი გადაწყვიტა ნაცრისფერ ფერებში.

## არქიტექტურა 
შენობა ორსართულიანია, აგებულია წითელი აგურით ეკლექტიკის სტილში. მისი ფასადის გაფორმებაში გამოყენებულია სხვადასხვა განსხვავებული არქიტექტურული სტილი. შენობის მეტალის სახურავი - მოდერნის სტილშია. ფანჯრის ღიობების გაფორმება შეიცავს კლასიციზმის ელემენტებს. მაიოლიკის ჩანართები ფსევდორუსული არქიტექტურული სტილია.

## სქოლიო
კატეგორია:დონის როსტოვის ღირსშესანიშნაობები
არღუთინ-დოლგორუკის სახლი

**არღუთინ-დოლგორუკის სახლი** () — შენობა დონის როსტოვში (როსტოვის ოლქი, რუსეთი). მდებარეობს დონის როსტოვის ისტორიულ ცენტრში დიდი სადოვაიის ქუჩაზე (სახლი 10). სავაჭრო სახლი ააშენეს XIX საუკუნის ბოლოს მოდერნის სტილში. შენობას გააჩნია რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლის სტატუსი.

## ისტორია 
საშემოსავლო სახლის პირველ სართულზე თავდაპირველად იყო განლაგეული მაღაზიები, ხოლო საცხოვრებელ სადგომს ეკავა მეორე და მესამე სართული. მაგრამ ნაციონალიზაციის შემდეგ შენობაში სხვადასხვა დროს მოხდა მრავალრიცხოვანი  ხელახალი გადაგეგმვა, რომელმაც შეცვალა შინაგანი ფართობი. 1996 წელს მთავარ ფასადზე ჩატარებული იყო უპროექტო რესტავრაციის სარემონტო სამუშაოები. როსტოვის 255 წლისთავისათვის, 2004 წელს შენობა რესტავრირებული იყო სამშენებლო კომპანია „სლავიანეს“ მიერ, რაზეც  მეტყველებს სამახსოვრო ტაბულა. ამ დროისათვის ყოფილ საშემოსავლო სახლში მდებარეობს მაღაზიები და ოფისები.

## სქოლიო
კატეგორია:დონის როსტოვის ღირსშესანიშნაობები
მოურავების კლუბი

**მოურავების კლუბი** () — შენობა დონის როსტოვში (როსტოვის ოლქი, რუსეთი). აგებულია 1899 წელს „დონის როსტოვის მოურავების საზოგადოებისათვის“. 1918 წელს სწორედ ამ შენობაში გაიმართა დონის საბჭოთა რესპუბლიკის საბჭოების პირველი ყრილობა. მოურავების კლუბის შენობას გააჩნია რუსეთის ფედერაციის ფედერალური მნიშვნელობის კულტურული მემკვიდრეობის ძეგლის სტატუსი. ამჟამად შენობა არ არის ექსპლუატაციაში და ავარიულ მდგომარეობაშია. იგეგმება შენობის რესტავრაცია. 1912 წელს შენობას დააშენეს ახალი ნაგებობა.

1918 წლის 9-14 აპრილს შენობაში გაიმართა დონის საბჭოთა რესპუბლიკის საბჭოების პირველი ყრილობა, რომელშიც მონაწილეობდა 800 ადამიანი. 1920-იან წლებში მოურავების კლუბის ყოფილ შენობაში განთავსდა წითელი არმიის სახლი. 1927 წლის 23 ნოემბერს აქ გამოვიდა პოეტი ვლადიმერ მაიაკოვსკი.  1930-იანი წლებში შენობაში განთავსდა „მუსიკალური კომედიის თეატრი“. 1934-1935 წლებში მოხდა სახლის ნაწილობრივი რეკონსტრუქცია. გადაიხურა ხელახლა, გარმონტდა მაყურებელთა დარბაზი და გამაგრდა საძირკველი.

1950-იან წლებში მიმდინარეობდა კაპიტალური რემონტი. 2000 წელს „მუსიკალური კომედიის თეატრი“ გადავიდა სხვა შენობაში და აქედან მოყოლებული მოურავების კლუბი აღარაა ექსპლუატაციაში. 2014 წელს შენობა გაარემონტეს და მასში გადავიდა ვ. ველიჩკინას სახელობის როსტოვის საოლქო საბავშვო ბიბლიოთეკა და როსტოვის საოლქო სპეციალური ბიბლიოთეკა მხედველობა დაქვეითებულებისათვის.

## არქიტექტურა 
მოურავების კლუბის შენობა სამსართულიანია სარდაფით. მთავარი შესასვლელი მდებარეობს სერაფიმოვის ქუჩაზე. სერაფიმოვის მხარეს მდებარე ფასადი ეკლექტიკის სტილშია გაფორმებული, ხოლო ტემერნიკის ქუჩის ფასადი მოდერნის სტილში. ფასადის ზედა ნაწილები გაფორმებულია როზეტებით და გეომეტრიული ფიგურებით.

## სქოლიო
კატეგორია:დონის როსტოვის ღირსშესანიშნაობები
ყველაფერი, ყველაფერი (წიგნი)

***ყველაფერი, ყველაფერი*** — ამერიკელი ავტორის ნიკოლა იუნის მიერ შექმნილი ახალგაზრდული რომანი, გამოცემული 2015 წელს. ეს ნიკოლას პირველი ნოველაა. ნოველის მთავარი გმირი 18 წლის მადელაინ ვითერია, რომელსაც აქვს მძიმე კომბინირებული იმუნოდეფიციტი (SCID), აგრეთვე ცნობილი როგორც „ბავშვის ბუშტოვანი დაავადება“. მისი მდგომარეობის გამო, მედლინი ჩარჩენილია სახლში ლოს-ანჯელესში სადაც დედასთან და ექიმთან ერთად ცხოვრობს, რომლებიც ზრუნავენ მასზე.

## მოკლე შინაარსი 
ისტორია ეხება 18 წლის მედლინ ვითერს რომელიც განიცდის მძიმე კომბინირებულ იმუნოდეფიციტს და შესაბამისად ვერ ტოვებს საკუთარ სახლს. მისი სამყარო შედგება დედამისისგან, მედიკოსი კარლასაგან და წიგნებისგან რომელშიც თვითონ ეფლება. სამეზობლოდ გადმოდის ოჯახი და მედლინი უყურებს მათ ფანჯრიდან. ის უმეგობრდება ოლის, ოჯახის შვილს და ეს ორი იწყებს ონლაინ მესიჯობას ერთმანეთში. რომანი იწყება ამ ორს შორის და ეს შეასწავლის მედიკოსს თუ როგორ მოქმედებს სიყვარული მის ცხოვრებაზე.

## მიღება
რეცენზენტმა *The Guardian*სთვის დაწერა წიგნი *გზა სადაც მწერალი აღწერს მედლინის სამყაროს ისეთი ლამაზი სახეებით, რომელიც უქმნის მკითხველს განწყობას დააფასოს ცხოვრებაში მცირედი რამ*.

## ადაპტირებული ფილმი
ნოველა ადაპტირებულია მხატვრული ფილმის სახით. 2016 წლის ივლისში გახდა ცნობილი, რომ ამანდა სტენბერგი იქნებოდა მთავარი გმირი მედლინ ვითერი და ნიკ რობინსონი ითამაშებდა ოლის როლს. ფილმი უშუალოდ დაგეგმა სტელა მეგიმ. მილს გოდლემ დაწერა სცენარი.

## სქოლიო
კატეგორია:2015 წლის ნოველები
კატეგორია:2015 წლის რომანები
ძმები ასლანიდების თამბაქოს ფაბრიკის შენობა

**ძმები ასლანიდების თამბაქოს ფაბრიკის შენობა** () — შენობა დონის როსტოვში.  აგებულია XIX საუკუნის ბოლოს. მდებარეობს წითელარმიელთა ქუჩისა და ბუდიონოვსკის პროსპექტის კუთხეში. თავდაპირველად შენობა ეკავა ძმები ასლანიდების თამბაქოს ფაბრიკას. ამჟამად ეს შენობა ქალაქის № 8 საავადმყოფოს ერთ-ერთი კორპუსია. ძმები ასლანიდების თამბაქოს ფაბრიკის შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი. 

მისამართი: დონის როსტოვი, წითელარმიელთა ქუჩა, № 19. 

## ისტორია 
1874 წელს ივანე და აქილევს ასლანიდებმა დააარსეს თამბაქოს ფაბრიკა. მან დაიკავა სკობელევსკის ქუჩისა და ტაგანროგის პროსპექტის (ამჟამად, შესაბამისად წითელარმიელტა ქუჩა და ბუდიონოვსკის პროსპექტი) კუთხე. 1913 წელს ასლანიების თამბაქოს ფაბრიკა შეიძინა სააქციონერო საზოგადოებამ „В. И. Асмолов и К°“. 1920 წელს შენობაში განთავსდა თვალის სნეულებათა კლინიკა. 1950-იანი წლების დასაწყისში შენობა გარემონტეს და გადაეცა ქალაქის საავადმყოფოს. 

1962 წელს ფაბრიკის ყოფილი შენობის კედელზე დაკიდეს მემორიალური დაფა წარწერით:  როსტოვის საოლქო ადმინისტრაციის მეთაურის 1998 წლის 9 ოქტომბრის  № 411 დადგენილების მიხედვით დონის როსტოვის შორეული ნაოსნობის საზღვაო სასწავლებლის მთავარი კორპუსის შენობა სახელმწიფო დაცვის ქვეშ მოექცა, როგორც რეგიონალური მნიშვნელობის კულტურული მემკვიდრეობის ძეგლი.

## არქიტექტურა 
ორსართულიან აგურის შენობას აქვს П ასოს მსგავსი კონფიგურაციის გეგმა. მისი ფასადები გადის წითელარმიელთა ქუჩაზე და ბუდიონოვსკის პროსპექტზე. პირველი სრთული რუსტირებულია. პირველი სართულის ფანჯრის ღიობები დეკორირებულია თამასებით და ციხესიმაგრის ქვებით. ხოლო მეორე სართულზე თამასებითა და სანდრიკებით. შენობას აქვს კორიდორული დაგეგმარების სისტემა ორმხრივად განლაგებული ოთახებით.

## ლიტერატურა
* Гегузин И. Страницы ростовской летописи. — Ростов-на-Дону, 1983. — С. 92—94.

## სქოლიო
კატეგორია:დონის როსტოვის ღირსშესანიშნაობები
როსტოვის საზღვაო კლასების შენობა

**როსტოვის საზღვაო კლასების შენობა** () — შენობა დონის როსტოვში.  აგებულია 1896 წელს როსტოვის საზღვაო კლასებისთვის, არქიტექტორ ვლადიმირ შკიტკოს პროექტის მიხედვით. მდებარეობს სადოვის ქუჩაზე (სახლი 8/2 B).  ამჟამად შენობაში განთავსებულია გ. სედოვის სახელობის საზღვაო ტრანსპორტის ინსტიტუტი. როსტოვის საზღვაო კლასების შენობას  გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი. შენობის პროექტის ავტორი იყო ქალაქის არქიტექტორი ვლადიმირ შკიტკო. 1914 წელს შენობასთან ახლოს ააშენეს დონის როსტოვის შორეული ნაოსნობის საზღვაო სასწავლებლის მთავარი კორპუსი.

1950 წელს საზღვაო კლასების შენობის კედელზე დაკიდეს მემორიალური დაფა წარწერით:  როსტოვის საოლქო ადმინისტრაციის მეთაურის 1998 წლის 9 ოქტომბრის  № 411 დადგენილების მიხედვით დონის როსტოვის შორეული ნაოსნობის საზღვაო სასწავლებლის მთავარი კორპუსის შენობა სახელმწიფო დაცვის ქვეშ მოექცა, როგორც რეგიონალური მნიშვნელობის კულტურული მემკვიდრეობის ძეგლი.

## არქიტექტურა 
ორსართულიანი აგურის შენობის ფასადი გადის სედოვის ქუჩაზე. ფასადი სიმეტრიულია,ხოლოპირველი სართული რუსტირებული. მთავარი შესასვლელი მოქცეულია ორსვეტოვან პორტიკში. თავდაპირველად შენობის ცენტრალურ ნაწილში სახრავზე დადგმული იყო პატარა კოშკი (ამჟამად მონგრეულია). შენობას აქვს დაგეგმარების კორიდორული სისტემა ორმხრივად განთავსებული ოთახებით.

ფაილი:Здание Ростовских Мореходных Классов 1.jpg
ფაილი:Здание Ростовских Мореходных Классов 2.jpg

## იხილეთ აგრეთვე 
* დონის როსტოვის შორეული ნაოსნობის საზღვაო სასწავლებლის მთავარი კორპუსი

## სქოლიო
კატეგორია:დონის როსტოვის ღირსშესანიშნაობები
იაბლოკოვის სახლი

**იაბლოკოვის სახლი** () — შენობა დონის როსტოვში. მდებარეობს დიდი სადოვაიის ქუჩაზე. აგებულია 1901 წელს. შენობას გააჩნია რუსეთის ფედერაციის რეგიონული მნიშვნელობის არქიტექტურული ძეგლის სტატუსი.

მისამართი: დონის როსტოვი, დიდი სადოვაიის ქუჩა № 42.

## ისტორია 
დიდი სადოვაიის ქუჩაზე მდებარე იაბლოკოვის სახლი აგებულია 1901 წელს ვაჭარ კ. იაბლოკოვის ფინანსებით. სახლი აგებულია მხატვარ-არქიტექტორის ნიკოლაი დურბახის პროექტის მიხედვით. შენობის დასრულების შემდეგ პირველი სართული გაქირავდა სავაჭრო სათავსოებზე ხოლო ზედა სართულები გაიცა არენდით საცხოვრებლად. 

1920 წელს, საბჭოთა ხელისუფლების დამყარების შემდეგ მოახდინეს სახლის ნაციონალიზაცია და მასში განათავსეს კომუნალური საცხოვრებლები. პირველ სართულზე ძველებურად მუშაობდა მაღაზიები, ხოლო ზედა სართულებზე განთავსებული იყო სხვადასხვა დაწესებულებები. 

1936 წელს შენობაში განთავსდა ფიზკულტურული საზოგადოება „დინამო“, სპორტული დარბაზი. 

გერმანული ოკუპაციის პერიოდში ამ შენობიდან დასასჯელად გაიგზავნა ათასობით როსტოველი ებრაელი. ამის აღსანიშნავად ფასადზე კიდია მემორიალური დაფა. მეორე მსოფლიო ომის შემდეგ შენობა გადააკეთეს. 1952 წელს მიაშენეს სვეტებიანი შენობა, რომელშიც შემდეგ განათავსეს ს. რახმანინოვის სახელობის როსტოვის სახელმწიფო კონსერვატორია (არქიტექტორი ხ. ჩალხუშიანი). მიშენებული შენობის ფასადი გადიოდა ბუდიონოვსკის პროსპექტზე. 

1967 წელს შენობა გადაეცა როსტოვის მუსიკალურ-პედაგოგიურ ინსტიტუტს. 

## არქიტექტურა 
იაბლოკოვის სახლი აგებულია ეკლექტიკის სტილში.

## ლიტერატურა
* Волошинова Л. Ф. Проект зон охраны / Л.Ф. Волошинова // Натурные исследования, т.11. – Ростов н/Д., 1993.
* Есаулов Г. В. Поцешковская, И.В. Формирование планировочной структуры Ростова-на-Дону во второй половине XVIII-первой половине XIX века / Г.В. Есаулов, И.В. Поцешковская. – Ростов н/Д., 2003.
* Есаулов Г. В., Черницына, В.А. Архитектурная летопись г. Ростова-на-Дону. – Изд. 2-е, доп. / Г.В. Есаулов, В.А. Черницына. – Ростов н/Д., 2002.
* Иконников А. В. Художественный язык архитектуры / А.В. Иконников. – М.: Искусство, 1985.
* Кукушин В. С. История архитектуры Нижнего Дона и Приазовья / В.С. Кукушин. – Ростов н/Д.: ГинГо, 1996.

## რესურსები ინტერნეტში
* Ростовская государственная консерватория им. С.В. Рахманинова по Большой Садовой 42
* Архитектурный облик ул. Большой Садовой г. Ростова-на-Дону 
* Дом, в котором мы живем.

კატეგორია:დონის როსტოვის ღირსშესანიშნაობები
სანის სოლო

**სანის სოლო** (გერმ. *Solo Sunny*) – 1980 წელს გადაღებული აღმოსავლეთ გერმანული დრამატული ფილმი, რეჟისორები: კონრად ვოლფი და ვოლფგანგ კულჰააზი. ფილმი ნომინირებული იყო ბერლინის 30-ე კინოფესტივალზე, სადაც რენატა კროსნერმა მიიღო ვერცხლის დათვი ქალის როლის საუკეთესო შესრულებისთვის. სანის სოლო იყო კონრად ვოლფის ბოლო დასრულებული ფილმი.

## მოქმედება
ინგრიდ „სანი“ სომერი არის აღმოსავლეთ გერმანული ბენდის მომღერალი, რომელსაც ჰქვია the Tornadoes და რომლის ძირითადი მსმენელი ხანში შესული ხალხია. სანის ოცნებაა გახდეს სოლო მომღერალი, რასაც ჯერ ვერ ახერხებს. სანის შეუყვარდება ჯგუფის საქსოფონისტი რალფი. სანი რალფს სთხოვს რომ დაუწეროს მას სიმღერა, რასაც ბოლოს რალფი დათანხმდება. გამოსვლის წინ სცენიდან ჩამოსვლის გამო ჯგუფში სანის სხვა გოგოთი ჩაანაცვლებენ. ამის შემდეგ სანი ცდის სოლო კარიერას იმ სიმღერით რომელიც მანამდე მას რალფმა დაუწერა, მაგრამ იგი აღარ გრძნობს სიყვარულს აუდიტორიის მიმართ და ნებდება. საძილე კაფსულებისა და ალკოჰოლის მიღების გამო სანი ხვდება საავადმყოფოში და რჩება იქ სამკურნალოდ. სანი გამოჯანმრთელდება და ბრუნდება ქარხანაში სადაც ადრე მუშაობდა, მაგრამ იგი ცდილობს მალევე დაუბრუნდეს თავის ადგილს. ფილმი სრულდება იმით, რომ სანის მიიღებენ მომღერლად სხვა ჯგუფში.

## როლებში
* რენატა კროსნერი – სანი
* ალექსანდრ ლანგი – რალფი
* დიტერ მონტაგი – ჰარი
* ჰაიდი კიპი – ქრისტინე
* კლაუს ბრაში – ნორბერტი
* ჰანსიურგენ ჰურიგი – ჰუბერტი
* ჰარალდ ვარმბრუნი – ბენო
* ოლაფ მირაუ – უდო
* ურსულა ბრაუნი – ფრაუ ფეიფერი
* რეგინა დორინი – მონიკა
* კლაუს ჰენდელი – ბერნდი
* როლფ ფანენშტეინი – ერნესტო
* ბერნდ შტიგემანი – დეტლევი
* ფრედ დიურენი – ექიმი
* ულრიხ ანშუცი – მბეჭდავი

## ლიტერატურა
* ed. by Bergfelder, Tim; Carter, Erica; Göktürk, Deniz; sec. by Horst, Claus (2002). The German cinema book (Repr. ed.). London: British Film Institute. p. 145. ISBN 9780851709451.
* Heiduschke, Sebastian (2013). East German cinema : DEFA and film history (First edition. ed.). New York: Palgrave Macmillan. pp. 115–119. ISBN 9781137322319.

## რესურსები ინტერნეტში
* ნაწყვეტი ფილმიდან, სადაც სანი მღერის YouTube-ზე
* ბერლინალე 1980-ის გამარჯვებულები 
* „სანის სოლოს“ პრიზები

კატეგორია: გერმანული ფილმები
კატეგორია: 1980 წლის ფილმები
Pentagon (ჯგუფი)

**Pentagon** (*პენტაგონი*, ; ასევე **PENTAGON** ან **PTG**) – სამხრეთ კორეული ჯგუფი ბოი-ბენდი, კომპანია Cube Entertainment-ის მფარველობის ქვეშ. ჯგუფი შედგება 10 წევრისგან: ჯინჰო, ჰვი, ჰონსეოკი, იდონი, შინვონი, იეოვანი, იანანი, იუტო, კინო და უსეოკი. ისინი წარმოდგენილები იყვნენ შოუ გადარჩენისთვის Pentagon Maker-ში არხზე Mnet. პენტაგონის დებიუტი შედგა 2016 წლის 10 ოქტომბერს. მაშინ იყო გამოშვებული პირველი მინი-ალბომი, *Pentagon*, და ჩატარდა შოუქესი.

## ისტორია 
### პრე-დებიუტი: *Pentagon Maker* 
2015 წლის დეკემბერში Cube Entertainment-მა განაცხა, რომ ისინი ამზადებენ ახალ ჯგუფს, რომლის დებიუტიც 2016 წლის მეორე ნახევარში უნდა შემდგარიყო

2016 წლის 26 აპრილს Cube-მ გამოაქვეყნა საიდუმლოებით მოცული თიზერი “Come Into The World”, რომელიც შოუ *Pentagon Maker*ის თრეილერი აღმოჩნდა. შოუს წევრები წარმოდგენილი იყვნენ 2016 წლის 2 მაისს თიზერ-ვიდეოთი Mnet-ზე YouTube-ს საშუალებით .

ჯგუფის საბოლოო შედგენილობა უნდა შერჩეულიყო შოუს *Pentagon Maker*ის მიერ, ტელეარხზე *Mnet*. შოუ ეფირში გამოდიოდა 2 მაისიდან 12 კვირის განმავლობაში მედია-კონტენტის *Mnet M2* და *Naver TV Cast*ს საშუალებით. მასში მონაწილეები წარადგენდნენ საკუთარ უნარ-ჩვევებს და ახორციელებდნენ მისიებს ხუთ კატეგორიაში: გამოსვლები, ცეკვები, ჯგუფური მუშაობა, ნიჭი და აზროვნება.

9 ივლისს, პროექტის ფარგლებში, Pentagon-მა გამოუშვა სინგლი, *„Young“*, რომელშიც შედიოდა კომპოზიციები *„Young“* (პროდიუსერი Dok2) და *„Find Me“* (პროდიუსერი Tiger JK). ასევე გამოშვებული იყო მუსიკალური ვიდეო სიმღერაზე *„Young“*.

თავდაპირველად სადებიუტო კონცერტი უნდა ჩატარებულიყო 2016 წლის 23 ივლისს  ჯამსილის რაიონის სტადიონზე*(Jamsil Indoor Stadium)*, მაგრამ Cube-ს შიდა პრობლემების გამო გადაიტანეს კონცერტი და დებიუტის თარიღი.

### 2016 – დღემდე: დებიუტი მინი-ალბომით *Pentagon,* დაბრუნება მეორე მინი-ალბომით *Five Senses,* სადებიუტო შოუქესი დებიუტში
2016 წლის 30 სექტემბერს Cube Entertainment-მა დაადასტურა, რომ დებიუტი შედგება 2016 წლის 10 ოქტომბერს.

Pentagon-მა გამოუშვა თავისი პირველი მინი-ალბომი, *Pentagon*, 10 ოქტომბერს. ის შედგება 7 სიმღერისგან, მთავარი თრექის ცათვლით, *„Gorilla“*, რომლის კლიპიც იმ დღეს გამოვიდა. ასევე 10 ოქტომბერს ჯგუფმა ჩაატარა თავისი სადებიუტო შოუ-ქესი.

2016 წლის 24 ნოემბერს განცხადება გაკეთდა მეორე მინი-ალბომის შესახებ, *Five Senses*, რომელიც უნდა შემდგარიყო 2016 წლის 7 დეკემბერს.

2016 წლის 6 დეკემბერს ჯგუფმა პირველი სოლო-კონცერტი ჩაატარა *„Pentagon Mini Concert TENTASTIC Vol. 1 -LOVE-“* Yes24 Live Hall-ში რაიონი კვანჯინგუ, სეული. ბილეთები კონცერტისთვის 8 წუთში გაიყიდა**.**

2016 წლის 7 დეკემბერს Pentagon-მა გამოუშვა თავისი მეორე მინი-ალბომი, *Five Senses*, მთავარი თრეკით *„Can You Feel It“*.

2016 წლის 10 დეკემბერს ჯგუფმა ჩაატარა სადებიუტო შოუ-ქესი იაპონიაში, რომელზეც 3000-მდე კაცი იმყოფებოდა.

## წევრები 
## დისკოგრაფია 
### მინი-ალბომი 
### სინგლები
## ვიდეოგრაფია 
### მუსიკალური კლიპები 
### სხვა შემსრულებლების მუსიკალურ ვიდეოში 
## ფილმოგრაფია 
### რეალითი-შოუ 
### დორამები 
### გასართობი შოუ 
## ჯილდოები და ნომინაციები 
### Mnet Asian Music Awards 
### Asia Artist Awards 
## რესურსები ინტერნეტში
* Pentagon Official Twitter
* Pentagon Official Instagram

## სქოლიო
კატეგორია:კორეელები
კატეგორია:სამხრეთკორეული მუსიკალური ჯგუფები
ლივენცოვის ციხესიმაგრე

**ლივენცოვის ციხესიმაგრე** () — ციხესიმაგრე, რომელიც ააგეს ჩრდილოეთკავკასიური კულტურის მატარებელმა ტომებმა ძვ. წ. XV–XIV საუკუნეებში. წარმოადგენს ლივენცოვის არქეოლოგიური კომპლექსის ნაწილს, რომელიც მდებარეობს სოფელ კარატაევოსა და ლივენცოვკას შორის დონის როსტოვის საბჭოს რაიონში, მდინარე მკვდარი დონეცის ნაპირზე. ბრინჯაოს ხანის საფორტიფიკაციო ნაგებობა აღმოაჩინეს არქეოლოგებმა 1950-იან წლებში. 1977 წელს აღმოსავლეთ ევროპაში ერთ-ერთი უძველესი ციხესიმაგრე როსტოვის აღმასკომის გადაწყვეტილებით აღიარეს ადგილობრივი მნიშვნელობის კულტურული მემკვიდრეობის ობიექტად. 

## ისტორია 
მრავალრიცხოვანი არქეოლოგიური აღმოჩენები მდინარე დონის ნაპირებზე მოწმობს, რომ მოსახლეობის დასახლება აღნიშნულ ტერიტორიაზე იწყება ენეოლითის ხანიდან. ამ ტერიტორიაზე ძველთაგანვეა რბილი კლიმატი, მოსახერხებელი გეოგრაფიული მდებარეობა თევზისა და ხორცის დიდი მარაგით — დონის ტერიტორიაზე გავრცელებული იყო ბიზონი, ბეწვიანი მარტორქა და მამონტი. ამ პერიოდში ჯერ კიდევ არ იყო დასრულებული უკანასკნელი გამყინვარება. მოსახლეობა აღნიშნულ ტერიტორიაზე ცხოვრობდა მსხვილ ტომებად, რაც აადვილებდა საკვების მოპოვებას. სამუშაო იარაღებს ამზადებდნენ სილიციუმისაგან. 

ბრინჯაოს ხანაში (ძვ. წ. XXXIII–XIII/XI სს.) როსტოვის ტერიტორიაზე აღინიშნება ციხესიმაგრეების მშენებლობა, რომელიც თარიღდება ძვ. წ. III ათასწლეულით. აღნიშნული კულტურის შესახებ მცირე რამაა ცნობილი. აღმოჩენილია სულ რამდენიმე ამფორა. გამოთქმულია მოსაზრება, რომ აქ ცხოვრობდნენ არიელები, თუმცა მტრების თავდასხმების შედეგად მოხდა მათი ემიგრირება შუა აზიაში.

## აღწერა 
არქეოლოგიური კომპლექსი აღმოჩნდა 1920-იან წლებში რუსეთის მეცნიერებათა აკადემიის არქეოლოგიის ინსტიტუტის ჩრდილოეთ-კავკასიური არქეოლოგიური ექსპედიციის სამუშაოების დროს, რომელსაც ხელმძღვანელობდა ალექსანდრე მილერი. არქეოლოგიური კომპლექსის კომპლექსური შესწავლა გრძელდებოდა ათწლეულების მანძილზე, მისი გამოკვლევა დღემდე გრძელდება. ციხესიმაგრის ტერიტორიაზე ასევე აღმოჩენილია ყორღანული სამარხები. ლივენცოვის ციხესიმაგრის სიგრძე 280 მეტრია. შესწავლილია არქეოლოგიური ტერიტორიის მხოლოდ 25 %.

პრესაში გავრცელებული სახელია „ევროპის უძველესი ციხესიმაგრე“ „დონის ტროა“. 

ამჟამად ციხესიმაგრის ტერიტორია სავალალო მდგომარეობაშია. როსტოველი მხარეთმცოდნეები და ისტორიკოსები ამუშავებენ ლივენცოვის ციხესიმაგრის აღდგენის გეგმას, ფიქრობენ შექმნან არქეოლოგიური პარკი ღია ცის ქვეშ, რომელიც განკუთვნილი იქნება ტურისტებისთვის, რისთვისაც აუცილებელია ჯერ შეიქმნას ლივენცოვის ციხესიმაგრის საზღვრები. ამისათვის საჭიროა აღიკვეთოს არასანქცირებული ნაგავსაყრელი, რომელიც საფრთხეს უქმნის არქეოლოგიურ ძეგლს.

## სამართლებრივი დავა 
2012 წელს ტერიტორია გადაეცა კოტეჯების ასაშენებლად. დონის როსტოვის საბჭოს რაიონის სასამართლოში შეიტანეს სარჩელი აღნიშნული ქმედების არაკანონიერად ცნობის შესახებ და მოითხოვეს ნასყიდობის ხელშეკრულების ბათილად ცნობა. 2013 წლის გაზაფხულზე სასამართლომ მიწის გადაცემა მშენებლობისათვის უკანონოდ ცნო.

## სქოლიო
კატეგორია:დონის როსტოვის ღირსშესანიშნაობები
კატეგორია:როსტოვის ოლქის ციხესიმაგრეები
ლიცეუმი № 13 (დონის როსტოვი)

300px|მინი|ლიცეუმის შენობა

**ლიცეუმი № 13** () — მუნიციპალური ზოგადსაგანმანათლებლო დაწესებულება დონის როსტოვში. სკოლის შენობა აგებულია 1892 წელს არქიტექტორ ნიკოლაი დურბახის პროექტის მიხედვით. თავდაპირველად შენობაში განთავსებული იყო დონის ნახიჩევანის ეკატერინეს ქალთა გიმნაზია. ლიცეუმის შენობას აქვს რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლის სტატუსი.

## ისტორია 
XIX საუკუნის ბოლოს დონის ნახიჩევანში დაარსდა ქალთა გიმნაზია. მას ეკატერინეს გიმნაზია უწოდეს ქალაქის დამაარსებლის ეკატერინე II-ის პატივსაცემად. გიმნაზიის შენობა ააგეს 1892 წელს არქიტეტორ ნიკოლაი დურბახის პროექტის მიხედვით. თავდაპირველად შენობა ორსართულიანი იყო.

ეკატერინეს ქალტა გიმნაზია იყო ქალაქის ელიტური სასწავლებელი აქ ასწავლიდნენ საღვთო კანონს, ფრანგულ ენას, რუსულ ენას, გეოგრაფიას, ისტორიას, ხელსაქმეს, ხატვა. გიმნაზიაში სწავლის ვადა იყო 8 წელი,  1910 წელს იგი გაზარდეს 9 წლამდე.

1921 წელს შენობაში გახსნეს ს. მარკოვის სახელობის  პირველი რუსული პროფ. სასწავლებელი. 1930-იან წლებში ეს იყო კარლ მარქსის სახელობის სკოლა. 1943-1944 წლებში შენობაში განტავსებული იყო ჰოსპიტალი. 1947 წლამდე კი განთავსებული იყო სამხედრო დანაყოფი. მოგვიანებით შენობა გაარემონტეს და 1952 წელს გახსნეს სკოლა № 13.

## არქიტექტურა 
სამსართულიანი შენობა ნაგებია აგურით და აქვს მრავალფერდა სახურავი. მთავარ ფასადზე სამი მსხვილი რიზალიტია. ცენტრში მდებარეობს მთავარი შესასვლელი.

## ცნობილი კურსდამთავრებულები 
1902-1903 წლებში გიმნაზიაში სწავლობდა მწერალი მარიეტა შაგინიანი. ამის აღსანიშნავად 1986 წელს სკოლის ფასადზე დაკიდეს მემორიალური დაფა წარწერით:  1904 წელს გიმნაზია წარმატებით დაასრულა საბინა შპილრეინ-შეფტელმა საბჭოთა ფსიქოანალიტიკოსმა და პედაგოგმა.

## ლიტერატურა
* Волошинова Л. Ф. Бульварная площадь. — Ростов-на-Дону: Донской издательский дом, 2001. — (Серия "Судьбы улиц, площадей, зодчих"). — ISBN 5-87-688-202-X.

## რესურსები ინტერნეტში
* 

## სქოლიო
კატეგორია:დონის როსტოვის ღირსშესანიშნაობები
LP (მომღერალი)

[მინი|LP [Zelt-Musik-Festival | ZMF 2018 წელს, ფრაიბურგი ]]
**ლაურა (ლორა) პერგოლიცი** (; დ.18 მარტი, 1981) — ამერიკელი მომღერალი და კომპოზიტორი. ავტორი სიმღერებისა ისეთი შემსრულებლებისთვის, როგორიცაა რიანა, კრისტინა აგილერა, შერი და სხვა.

## ბიოგრაფია
ლაურა პერგოლიცი დაიბადა 1981 წელს. 1996 წელს დაასრულა Walt Whitman High School და საცხოვრებლად გადავიდა ნიუ-იორკში, სადაც მიიღო ფსევდონიმი LP.

ლაურას დედა ირლანდიელია, მამა კი — იტალიელი.
2010 წელს გადავიდა ლოს-ანჯელესში.
პირველ წარმატებას რიანასთვის დაწერილი სიმღერით Cheers (Drink to That) მიაღწია, რომელიც რიანას მეხუთე ალბომში 2010 წლის 12 ნოემბერს გამოქვეყნდა.

2012 წლის მაისში ჟურნალ ვოგის მიერ კვირის საუკეთესო მომღერლად იქნა დასახელებული.

2016 წლის ივლისში წარმატებით წარდგა ფესტივალზე „Coca Cola Summer Festival 2016“, რომში სიმღერით „Lost on you“.  როგორც თვითონ ლაურამ განაცხადა ეს კომპოზიცია ეძღვნება ყოფილ მეგობარს, რომელთანაც ურთიერთობა აღარ აკავშირებს.

## დისკოგრაფია
### სტუდიური ალბომები
## რესურსები ინტერნეტში
* ოფიციალური ვებ-გვერდი
* www.youtube.com

## სქოლიო
კატეგორია:დაბადებული 18 მარტი
კატეგორია:დაბადებული 1981
კატეგორია:ამერიკელი მომღერლები
კატეგორია:ცოცხალი ადამიანები
კომერციული კლუბის საზაფხულო კომპლექსის შენობა

**კომერციული კლუბის საზაფხულო კომპლექსის შენობა** () — შენობა დონის როსტოვში. მდებარეობს დიდი სადოვაიის ქუჩაზე. კომერციული კლუბის საზაფხულო შენობა ააგეს 1912-1913 წლებში გ. გელატის პროექტის მიხედვით, მოდერნის სტილში. ომერციული კლუბის კომპლექსში შედიოდა საზაფხულო ბაღი (ამჟამად 1 მაისის პარკი). ამჟამად კომერციული კლუბის საზაფხულო კომპლექსის შენობის ადგილზე განთავსებულია ფიზიკური კულტურის სახლი. კომერციული კლუბის საზაფხულო შენობას გააჩნია რუსეთის ფედერაციის ფედერალური მნიშვნელობის კულტურული მემკვიდრეობის ძეგლის სტატუსი.

## ისტორია 
1855 წელს კომერციულმა კლუბმა შეიძინა ადგილი დონის როსტოვში დიდი სადოვაიის ქუჩის, ციხესიმაგრის შესახვევის, მცირე სადოვაიის ქუჩისა და ნახიჩევანს შორის. XIX საუკუნის დასასრულს კომერციულმა კლუბმა ამ ადგილზე ააგო პირველი ნაგებობა. 1901 წელს პარკის სამხრეთ-აღმოსავლეთ ნაწილში არქიტექტორ ნ. დოროშენკოს პროექტის მიხედვით ააგეს როტონდა ნეოკლასიკურ სტილში. 

1912-1913 წლებში არქიტექტორმა გ. გელატომ პარკის სამხრეთ-დასავლეთ ნაწილში ააგო კომერციული კლუბის სამსართულიანი საზაფხულო შენობა. ნაგებობა გაფორმებული იყო კლასიკურ სტილში.

შენობის აღმოსავლეთ ნაწილში ააგეს დახურული ესტრადა, რომელიც ორიენტირებული იყო სამხრეთით. მის პირდაპირ ღია მოედანზე განათავსეს მაყურებელტა ადგილები. ესტრადა გააფორმეს დეკორატიული ფორმებით. 

საბჭოთა ხელისუფლების დამყარების შემდეგ დიდი სადოვაიის ქუჩის მხარეს მდებარე კომპლექსის ნაგებობა დაანგრიეს. მის მაგივრად ააგეს უბრალო მეტალის ღობე, რომელიც დაანგრიეს 1960-იან წლებში. 

ოქტომბრის რვოლუციის შემდეგ კომერციული კლუბის ბაღს უწოდეს პირველი მაისის პარკი. ყოფილი კლუბის შენობაში განთავსდა: ტრამვაის მუშათა კლუბი, კომუნალური მუშების კლუბი და სხვა ორგანიზაციები.

ფაილი:Summer Commercial Club (Rostov-on-Don) 2.jpg|ბაღი
ფაილი:Summer Commercial Club (Rostov-on-Don) 4.jpg|როტონდა
ფაილი:Summer Commercial Club (Rostov-on-Don) 3.jpg|ყვავილების პავილიონი

## რესურსები ინტერნეტში
* 

## სქოლიო
ირივანლი

**ირივანლი** () — სოფელი აზერბაიჯანში,  ბარდის რაიონში.

## რესურსები ინტერნეტში
*  
 
 

კატეგორია:ბარდის რაიონის სოფლები
სუპრუნოვის წისქვილის კანტორა

**სუპრუნოვის წისქვილის კანტორა** () — გარემონტებული შენობა დონის როსტოვში (როსტოვის ოლქი, რუსეთი). მდებარეობდა ბუდიონოვსკის პროსპექტზე (სახლი 33, სხვა წყაროებით სახლი 35.). აღნიშნული ნაწილი დონის როსტოვის ისტორიულ ცენტრს განეკუთვნება. სუპრუნოვის წისქვილის კანტორა აგებულია XIX საუკუნის ბოლოს. შენობას გააჩნია ადგილობრივი მნიშვნელობის კულტურული მემკვიდრეობის ძეგლის სტატუსი. კონკრეტულ ისტორიულ წყაროებში მოხსენიებულია, როგორც ძმები ელიცერების წისქვილი - პირველი მფლობელების სახელის მიხედვით.

## ისტორია 
ადგილზე სადაც ააშენეს სუპრუნოვის წისქვილი, 1863 წელს ააგეს ხიდი. 1884 წლისათვის ხიდის მიმდებარე ტერიტორიების დიდი ნაწილი შეიძინეს მოქალაქეებმა. ერთ-ერთი მათგანი იყო მ. ელიცერი, რომელმაც შეიძნა მიწის ნაკვეთი, რომელიც პროსპექტის დასავლეთ ნაწილში მდებარეობდა. 1890-იან წლებში მან ააგო ორთქლზე მომუშავე წისქვილი, რომელიც შედგებოდა ორსართულიანი კანტორისაგან და სამრეწველო შენობისაგან. აღნიშნული შენობის ერთ-ერთ მბლოფელად ასევე ითვლებოდა მ. ელცერის ძმა, ი. ელცერი. 

1904 წელს ელცერების უძრავი ქონება გადავიდა ი. სუპრუნოვის მფლობელობაში.  პირველ სართულზე მან განათავსა წისქვილი, ხოლო მეორე სართულზე ცხოვრობდნენ მოსამსახურეები. 1940-იან წლებში წისქვილის სამრეწველო შენობები დაანგრიეს, ხოლო კანტორის სახურავი მნიშვნელოვნად დაზიანდა. მეორე მსოფლიო ომის შემდეგ ჩატარებული რემონტის შემდეგ იგი გამოიყენებოდა საცხოვრებლად და მაღაზიებისათვის. 

XXI საუკუნის დასაწყისში შენობის ფასადი პირადი ინიციატივით აღადგინა კარპ ბაბლოიანცმა. 2012 წელს წარმოებული სარემონტო სამუშაოების დროს შენობის ფასადი გაასუფთავეს საღებავისაგან და სახლს დაუბრუნდა ის სახე რაც მას ჰქონდა XX საუკუნეში.

## აღწერა 
შენობა განეკუთვნება არქიტექტურულ ძეგლებს, რომლებიც აგებულია რუსულ სტილში. შენობის განსაკუთრებული თვისებაა გამომეტყველებითი არქიტექტურული გადაწყვეტილებები. სახლი ორსართულიანია და მის სამშენებლო მასალად გამოყენებულია წითელი აგური.

## სქოლიო
კატეგორია:დონის როსტოვის ღირსშესანიშნაობები
ალისფერი კვალი

**ალისფერი კვალი** — ბრიტანელი მწერლის, ართურ კონან დოილის 1887 წლის დეტექტიური რომანი. 1886 წელს დაწერილი ისტორია არის პირველი ადგილი, სადაც შერლოკ ჰოლმსი და ექიმი უოტსონი გამოჩნდებიან და მოიპოვებენ პოპულარობას მკითხველში. ნაწარმოების სათაური მომდინარეობს სიტყვიდან, რომელიც შერლოკმა, მოყვარულმა დეტექტივმა წარმოთქვა, თავისი მეგობრისა და ისტორიის მემატიანის, უოტსონისადმი. სიტყვა შეეხება სამუშაოს ბუნებას, რომელშიც ის აღწერს ამბავში მომხდარი მკვლელობის გამოძიებას, როგორც მის „ალისფერ კვალს“: „მკვლელის კვალი ალისფერი ძაფივით გასდევს ცხოვრების დახლართულ ქსელს, და ჩვენი ვალია მივყვეთ ამ ძაფს, აღმოვაჩინოთ იგი და გამოვამჟღავნოთ ძაფის უწვრილესი ნაწილაკები.“

ისტორიამ და მისმა მთავარმა გმირებმა მცირე ყურადღება მიიქციეს პირველი გამოჩენისას. მხოლოდ 11 სრული ასლი ჟურნალისა, რომელშიც ისტორია პირველად გამოჩნდა, „Beeton“-ის საახალწლო ყოველწლიური გამოცემა 1887 წლისთვის, როგორც ცნობილია, არსებობს დღესითვის და აქვს მნიშვნელოვანი ფასი. იმის მიუხედავად, რომ კონან დოილმა დაწერა 56 პატარა ისტორია ჰოლმსის პერსონაჟით, „ალისფერი კვალი“ არის ერთ-ერთი ოთხი სრულმეტრაჟიანი რომანიდან. რომანს მოჰყვა „ოთხთა ნიშანი“, რომელიც გამოქვეყნდა 1890 წელს. „ალისფერი კვალი“ იყო პირველი დეტექტიური ნამუშევარი, რომელმაც გამადიდებელი შუშა საგამოძიებო იარაღად აქცია.

## რესურსები ინტერნეტში
* 
* „ალისფერი კვალი“ (ელექტრონული ვერსია) 
* „შერლოკ ჰოლმსის თავგადასავალი“ - Saba-ზე
* 

## სქოლიო
კატეგორია:1887 წლის რომანები
კატეგორია:შერლოკ ჰოლმზი
კატეგორია:ვიქტორიანული რომანი
ქიობერქენდი

** ქიობერქენდი** () — სოფელი აზერბაიჯანში,  ბარდის რაიონში. მოსახლეობის რაოდენობა  —   	 570 კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
ნაბათიეს მუჰაფაზა

**ნაბათიეს მუჰაფაზა** () — ლიბანის ექვსი მუჰაფაზდან ერთ-ერთი. ფართობი 1 058 კმ². მისი დედაქალაქია ნაბათიე.

## რაიონები
ნაბათიეს მუჰაფაზა იყოფა ოთხ რაიონად, რომლებიც 116 მუნიციპალიტეტადაა დაყოფილი.

* ბინტ-ჯბეილი - 36 მუნიციპალიტეტი
* ჰასბაია - 16 მუნიციპალიტეტი
* მერჯ-უიუნი - 25 მუნიციპალიტეტი
* ნაბათიე - 39 მუნიციპალიტეტი

## რელიგიური შემადგენლობა
* შიიტები - 80%
* ქრისტიანები - 9.7%
* სუნიტები - 7.1%
* დრუზები - 3.2%

კატეგორია:ლიბანის მუჰაფაზები
კარენ კარაპეტიანი

**კარენ კარაპეტიანი** (; დ. 14 აგვისტო, 1963, სტეფანაკერტი, მთიანი ყარაბაღის ავტონომიური ოლქი, აზერბაიჯანის სსრ) — სომხეთის სახელმწიფო მოღვაწე, ქვეყნის პრემიერ-მინისტრი 2016 წლის 13 სექტმბრიდან 2018 წლის 8 მაისამდე.

## ბიოგრაფია 
* 1970—1980 — სწავლობდა ლ. ტოლსტოის სახელობის ერევნის  № 128 საშუალო სკოლაში.
* 1980—1985 — სწავლობდა და წარმატებით დაამთავრა ერევნის სახელმწიფო უნივერსიტეტის გამოყენებითი მათემატიკის ფაკულტეტი. 
* 1985—1996 – მუშაობდა სომხეთის სახელმწიფო დაგეგმარების გამომთვლელ ცენტრში, ასევე მეცნიერებისა და კულტურის მოღვაწეთა ასოციაციაში და ასწავლიდა ერევნის სახელმწიფო უნივერსიტეტში. 
* 1989 — მიენიჭა ეკონომიკის მეცნიერებათა კანდიდატის სამეცნერო ხარისხი.
* 1996—1998 — „სომხეთენერგოს“ გენერეალური დირექტორის მოადგილე.  
* 1998—2001 —  „სომხეთენერგოს“ გენერეალური დირექტორი
* 2001—2010 — „АрмРосгазпром“-ის გენერალური დირექტორი.
* 2006 — სომხეთის პრეზიდენტის ბრძანებულებით დააჯიდოვეს ანანია შირაკაცის მედლით.  
* 2010 —  მიენიჭა ეკონომიკის მეცნიერებათა დოქტორის სამეცნერო ხარისხი.
* 17 დეკემბერი 2010 — 28 ოქტომბერი 2011 — ერევნის მერი.
* 2 დეკემბერი 2011 −2012  —  გაზპრომბანკის პირველი ვიცე პრეზიდენტი.
* 2012-დან  Газпром межрегионгаз-ის გენერალური დირექტორის მოადგილე.  
* 2015-დან  Газпром энергохолдинг-ის საერთაშორისო პროექტის გენერალური დირექტორის მოადგილე.  
* 13 სექტემბერი 2016 დანიშნეს სომხეთის პრემიერ-მინისტრად.

## სქოლიო
კატეგორია:დაბადებული 14 აგვისტო
კატეგორია:დაბადებული 1963
კატეგორია:სომხეთის პრემიერ-მინისტრები
კატეგორია:ცოცხალი ადამიანები
მთიანი ლიბანის მუჰაფაზა

**მთიანი ლიბანის მუჰაფაზა** () — ლიბანის ერთ-ერთი მუჰაფაზა. მისი დედაქალაქია ბააბდა. მოსახლეობის უმრავლესობა ქრისტიანია. ეს მუჰაფაზა მოიცავს ლიბანის მთიანეთს, გარდა ბეირუთისა. მთიანი ლიბანის მუჰაფაზა მდებარეობს ხმელთაშუა ზღვის ლიბანის სანაპიროზე, ჩრდილოეთისა და სამხრეთის მუჰაფაზებს შორის.

## რაიონები 
## რელიგიური შემადგენლობა
* ქრისტიანები - 70%
* დრუზები - 20%
* მუსლიმები - 7%
* არელიგიურები - 3%

კატეგორია:ლიბანის მუჰაფაზები
ჩრდილოეთის მუჰაფაზა

**ჩრდილოეთის მუჰაფაზა** () — ლიბანის ერთ-ერთი მუჰაფაზა. დედაქალაქი ტრიპოლი.

## რაიონები 
ჩრდილოეთის მუჰაფაზა იყოფა ექვს რაიონად.

## რელიგიური შემადგენლობა 
* სუნიტები - 54.4%
* ქრისტიანები - 41.6%
* ალავიტები - 3.7%

კატეგორია:ლიბანის მუჰაფაზები
საბჭოთა მეურნეობის სამარის განყოფილების სოფელი

**საბჭოთა მეურნეობის სამარის განყოფილების სოფელი** (; ) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში. 

2010 წლის მონაცემებით სოფელში ცხოვრობს 510  ადამიანი. რაიონულ ცენტრ ასკაროვოდან დაშორებულია 41  კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 20 კმ-ით. 

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აბზელილოვოს რაიონის სოფლები
არსაიდან არსაითკენ

**არსაიდან არსაითკენ** – მიხო მოსულიშვილის 2012 წლის მინიატურებისა და ერთი ვრცელი მოთხრობის კრებული.

## შინაარსი
მიხო მოსულიშვილის წიგნი „არსაიდან არსაითკენ“ განსხვავებული სტილითა და განსხვავებულ თემატიკაზე შექმნილ 38 მინიატურასა და ერთ მოთხრობას აერთიანებს.

### ერთი ციდა მოთხრობები
* *მწვერვალი, საიდანაც უკან ვეღარ ბრუნდებიან*
* *ოთხი ჩანაწერი ვაჟა-ფშაველაზე*
* *მე გიჟას მოჭრილ თავში ვცხოვრობ ახლაც*
* *ერთხელაც არის და...* 
* *ჭალის გვრიტები*
* *ფითრი და ჩურჩხელა*
* *ოძელა*
* *ახადს უნისლოდ, დარდიანს...*
* *არსაიდან არსაითკენ*
* *ხაბარდა, პიგმალიონი მოდის!*
* *თბილისიდან ადევნებული, მოჭრილი თავი*
* *მტკვარდალეული*
* *თითჭიდი ფუნიკულიორზე*
* *ერთი „ვაჟაობის“ ამბავი*
* *ათი რამე, რაც უნდა გააკეთო თბილისში*
* *თავისით როგორ დამიბრუნდა „იუპიტერის სინანული“*
* *ჩემი ძმის მაგთი-ფიქსმა რომ აურია*
* *ვარაზა შალიკაშვილი*
* *მოკლედ უსინათლოთა თეატრზე*
* *დინოზავრების ნაკვალევზე სიარული აკრძალულია!*
* *ირაკლი უჩანეიშვილი გუარამ მამფალის როლში*}}.
* *ერთკაციანი მოხეტიალე თეატრი*
* *ცოცხალი იყო ჩოქია...*
* *გასი ჯეკი*
* *ფრთხილად იარე, ძობანავ...*
* *როგორ დახატეს ბობრიკი...*
* *დრამატურგის ჩიბუხი*
* *წივის სუნი*
* *ყარტა-ყურტა ქართველებისა და რუსული ოქროს ტრიალისა...*
* *რა მაკავშირებს იაპონიასთან?*
* *სასაფლაოს დარაჯი*
* *მაწანწალა ძაღლივით რომ ხარ, ანუ ქარს მიაქვს მრგვალი სუგეგასა*
* *არაგვისა და იორისა, ენგურისა და რიონისა*
* *ძაღლების პლანეტაზე რომ არ მოვხვდეთ...*
* *გლობუსა*
* *სწორად როგორ უნდა იცხოვრო კაცმა*
* *ნეტავ, მაქცია სიკვდილადა...*
* *ფარდაგების წაწალი*

### მოთხრობა
* *ცეკვა მკვდრებით* (კავკასიური დეტექტივი)

## შეფასება 
ცნობილმა პოეტმა და ჟურნალისტმა, ბელა ჩეკურიშვილმა ასე შეაფასა ეს მინიატურები:

.

## რესურსები ინტერნეტში 
* არსაიდან არსაითკენ]
* არსაიდან არსაითკენ - საბაზე

## სქოლიო
კატეგორია:მიხო მოსულიშვილის ნაწარმოებები
კატეგორია:2012 წლის წიგნები
კატეგორია:ქართული მოთხრობები
მოსკოვსკაია (დონის როსტოვი)

**მოსკოვსკაია** () — სასტუმრო დონის როსტოვში. მდებარეობს დიდი სადოვაიის ქუჩაზე (სახლი 62). სასტუმროს შენობა აგებულია 1893-1896 წლებში არქიტექტორ ალექსანდრე პომერანცევის პროექტის მიხედვით და ნიკოლაი დურბახის მონაწილეობით. ამჟამად სასტუმრო დახურულია, იგეგმება რეკონსტრუქცია. სასტუმრო მოსკოვსკაიას შენობას გააჩნია რუსეთის ფედერაციის რეგიონული მნიშვნელობის კულტურული მემკვიდრეობის ძეგლის სტატუსი.

## ისტორია 
XIX საუკუნის შუა წლებში სომხური წარმოშობის ვაჭარმა მარეს ბაბაჯანიანმა, რომელიც ცხოვრობდა ინდოეთში, თავისი ქონების ნაწილი გაიღო დონის ნახიჭევანში საქველმოქმედო საქმიანობისათვის. 1860 წელს მწერალი და რევოლუციონერ-დემოკრატი მიქაელ ნალბანდიანმა თავის გაზეთში „Северное сияние“ დაწერა სტატია, რომელშიც მოუწოდებდა ნახიჩევანელებს გაეტარებინათ ზომები რათა მიეღოთ ზომები ამ თანხის მისაღებად. დონის ნახიჩევანის საქალაქო საკრებულომ გადაწყვიტა ამ საქმეში ჩართულიყო თავად ნალბანდიანი. 1861 წლის სექტემბერში ნალბანდიანმა მოიგო სასამართლო კალკუტაში და ბაბაჯანიანის ფული მიიღო.

ამ თანხით „ნახიჩევანის ღარიბ სომეხთა საეკლესიო მზრუნველთა საბჭომ“ გადაწყვიტა დონის როსტოვის მთავარ ქუჩაზე აეშენებინა სასტუმრო. პროექტის ავტორი გახდა ცნობილი არქიტექტორი ალექსანდრე პომერანცევი, რომელსაც ამ დროისათვის უკვე აგებული ჰქონდა გენჩ-ოგლუევის სახლი. მშენებლობაში აქტიურ როლს ასრულებდა დონის ნახიჩევანელი არქიტექტორი ნიკოლაი დურბახი. 2000-იანი წლების შუა პერიოდში სასტუმრო დახურეს, შენობაში კი განათავსეს ოფისები. 2007 წლის 1 ივნისს სასტუმროში გაჩნდა ხანძარი, რის შემდეგაც შენობა აღარაა ექსპლუატაციაში. 2013 წლის დასაწყისში შენობა სავალალო მდგომარეობაშია. დაგეგმილია შენობის რეკონსტრუქცია და სართულების მომატება. სავარაუდოდ რეკონსტრუქციის დასრულების შემდეგ სასტუმრო „მოსკოვსკაია“ გახდება ხუთვარსკვლავიანი.

## არქიტექტურა 
ოთხსართულიანი სასტუმროს შენობა აგებულია ეკლექტიკის სტილში. სიმეტრიული ფასადი ვერტიკალურად ხუთ ნაწილად იყოფა. ცენტრალურ ნაწილში თავდაპირველად იყო დიდი აივანი. პირველი სართული რუსტირებულია.

## სქოლიო
კატეგორია:დონის როსტოვის ღირსშესანიშნაობები
როსტოვი (დონის როსტოვი)

**როსტოვი** () — სამვარსკვლავიანი სასტუმრო დონის როსტოვში. მდებარეობს ოქტომბრის რაიონში. სასტუმროს შენობა აგებულია 1934 წელს ი. ჩერქესიანის, ხაჩატურ ჩალხუშიანისა და ლევ ებერგის პროექტის მიხედვით საბჭოთა კონსტრუქტივიზმის სტილში. სასტუმრო როსტოვი ქალაქში მოქმედი ერთ-ერთი უძველესი სასტუმროა. ამჟამად შენობაში განთავსებულია Marins Park Hotel Rostov. სასტუმროში 300 სხვადასხვა სახის ნომერია. სასტუმროს შეუძლია ერთდროულად მიიღოს 805 ადამიანი. 

## აღწერა 
კონსტრუქტივიზმის სტილს, რომელშიც აგებულია ნაგებობა, ახასიათებს გეომეტრიული ფორმები, ფასადის ასკეტური სიმშრალე. ფასადი რკინა-ბეტონისაა. დიდი მოედანი მინაშია ჩასმული; სახურავი ბრტყელია; შენობის სტრუქტურა თვალნათლივ იკითხება.

## რესურსები ინტერნეტში
* ოფიციალური ვებ-გვერდი 
* სასტუმრო როსტოვი

## სქოლიო
კატეგორია:დონის როსტოვის ღირსშესანიშნაობები
კატეგორია:დონის როსტოვის სასტუმროები
Kubuntu

**Kubuntu** () — Ubuntu-ზე და Linux-ის დისტრიბუტივზე დაფუძნებული ოპერაციული სისტემა. იგი იყენებს KDE გრაფიკულ სივრცეს Ubuntu Unity ნაცვლად. Kubuntu-ს სლოგანი ითარგმნება როგორც — „მეგობრული გამოთვლა“ (ინგლისურად „Friendly Computing“). დისტრიბუტივი შექმნილია და დამუშავებულია კომპანია Canonical Lt-ის მიერ 12.04 ვერსიამდე. პროექტი წარმოადგენს Ubuntu-ს პროექტის ნაწილს და ამავდროულად იგი გამოიყენებს მას.

კუბუნტუ იძლევა როგორც KDE გრაფიკული სივრცის (პალეტი kubuntu-desktop), ასევე Unity (პაკეტი ubuntu-desktop) ერთდროულად გამოყენების საშუალებას, რომლის არჩევა შესაძლებელია ოპერაციული სისტემის ჩართვისას. ყოველი ოპერაციული სისტემა, რომელიც დაფუძნებულია Ubuntu-ზე, მათ შორის Kubuntu-ც, აქვთ საერთო რეპოზიტორები. ოპერაციული სისტემა ნახლდება ყოველ ნახევარ წელში (6 თვეში) Ubuntu-სთან სინქრონულად.

Kubuntu-ს ჩამოტვირთვა შესაძლებელია ოფიციალური საიტიდან. დასახელება „Kubuntu“ წარმოიშვა სიტყვა „Ubuntu“-სა და „K“ ასოს შერწყმით, რომელიც არჩეული იქნა KDE აბრევიატურიდან. აღსანიშნავია, რომ სიტყვა Kubuntu ბემბას ენაზე აღნიშნავს „კაცობრიობის მიზანდასახვას“ და „უფასო“-ს კირუნდის ენაზე.

## გამოცემის ისტორია
## რესურსები ინტერნეტში
* 
* kubuntu DistroWatch-ზე
* Kubuntuguide 

## სქოლიო
კატეგორია:Linux

კატეგორია:2005 წლის პროგრამული უზრუნველყოფა
კატეგორია:IA-32-იანი Linux-ის დისტრიბუტივები
კატეგორია:KDE
კატეგორია:Ubuntu-სგან წარმოშობილები
კატეგორია:X86-64-იანი Linux-ის დისტრიბუტივები
ქალანთარლი

**ქალანთარლი** () — სოფელი აზერბაიჯანში,  ბარდის რაიონში. მოსახლეობის რაოდენობა  —    	1 757  კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
ჩაქაფული

მინი|ჩაქაფული
**ჩაქაფული** — ქართული ტრადიციული მოთუშული ხორცი.

მზადდება ბატკნის და ხბოს ხორცისგან. შესანელებლად გამოიყენება ტარხუნის ფოთლები, ტყემალი, თეთრი მშალი ღვინო, ქინძი, ნიორი და მარილი.

## სქოლიო 
კატეგორია:ქართული ხორცის კერძები
კუჭმაჭი

მინი|კუჭმაჭი
**კუჭმაჭი** — ტრადიციული ქართული კერძი. მზადდება ქათმის ღვიძლის და გულისგან. შესაზავებლად გამოიყენება ნიგოზი და ბროწეულის მარცვლები. 

## სქოლიო 
კატეგორია:ქართული ხორცის კერძები
ისპანახი მაწვნით

**ისპანახი მაწვნით** — ქართული ტრადიციული კერძი. მზადდება ისპანახის და მაწვნის საშუალებით. შესაზავებლად გამოიყენება: ნიორი, მარილი და ქინძი.

## სქოლიო 
კატეგორია:ქართული ვეგეტარიანული კერძები
კალმაკოვო (აბზელილოვოს რაიონი)

**კალმაკოვო ** (; ) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში. 

2010 წლის მონაცემებით სოფელში ცხოვრობს 22 ადამიანი. რაიონულ ცენტრ ასკაროვოდან დაშორებულია 28 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 24 კმ-ით. 

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აბზელილოვოს რაიონის სოფლები
პალას-ოტელი (დონის როსტოვი)

**პალას-ოტელი** () — ძველი ხუთსართულიანი სახლი დონის როსტოვში. XVIII საუკუნის არქიტექტურული ძეგლი. 

მისამართი: დონის როსტოვი, ბუდიონოვსკის პროსპექტი, სახლი 43/53.

## ისტორია 
დონის როსტოვში ბუდიონოვსკის გამზირისა და უშკინის ქუჩის გადაკვეთაზე სამსართულიანი სახლი ააგეს 1880-იან წლებში კუშნარიოვის თამბაქოს ფაბრიკისთვის. 1914 წელს „კუშნარიოვის ამხანაგობა“ ასლანიდების თამბაქოს ფაბრიკასთან ერთად შეუერთდნენ ასმოლოვის თამბაქოს ფაბრიკას, რომელიც მდებარეობდა ყაზანის (ამჟამად გაზეთის) შესახვევში. 1914-1915 წლებში გადააკეთეს ამპირის არქიტექტურულ სტილში არქიტექტორ არუთიუნ ზაკიევის პროექტის მიხედვით. 

შენობის გადაკეთების შემდეგ მასში სასტუმრო გაიხსნა. სასტუმროში იყო 70 ორ და სამ ადგილიანი ნომრები, დიდი სასადილო დარბაზი. დარბაზის ცენტრში შადრევნით. სასადილოს დარბაზის შესასვლელთან კედელში ჩაყოლებული იყო დიდი აკვარიუმი თევზებით, რომელიც ასევე შედიოდა რესტორნის მენიუში. აკვარიუმის ფართობი იყო 8 კვ. კმ. 

1914 წელს ფეშენებელურ სასტუმრო პალას-ოტელში შეცერდა იმპერატორი ნიკოლოზ II ოჯახთან და ტახტის მემკვიდრესთან ერთად. 

1918 წლის 23 მარტიდან 4 მაისამდე პალას-ოტელში განთავსებული იყო დონის საბჭოთა რესპუბლიკის მთავრობა. 1918 წლის მაისში თეთრების მიერ დონის როსტოვის დაკავების შემდეგ შენობაში კვლავ სასტუმრო გაიხსნა. 1919 წლის 13 ივნისს სასტუმროს ვესტიბიულში მოკლეს ყუბანის რადას ხელმძღვანელი ნიკოლაი რაიბოვოლი. 

1920 წელს შენობაში განათავსეს პირველი ცხეონასანი არმიის შტაბი. მოგვიანებით კი, ჩრდილოეთ კავკასიის სამხედრო ოლქი. 

თანამედროვე ეტაპზე შენობა გადაკეთებულია. დააშენეს ორი სართული  დაგანათავსეს ფედერალური სახელმწიფო დაწესებულება - რუსეთის ფედერაციის თავდაცვის სამინისტროს სამხრეთ რეგიონული დეპარტამენტის სამართლებრივი უზრუნველყოფა.

## რესურსები ინტერნეტში
* Столица Белого движения.
* Палас-отель

## სქოლიო 
კატეგორია:დონის როსტოვის ღირსშესანიშნაობები
როსტოვის ტელეანძა

**როსტოვის ტელეანძა** ( ) — ტიპური სატელევიზიო და რადიო ანძა. მდებარეობს დონის როსტოვის რკინიგზის რაიონში ბარიკადების ქუჩაზე. ტელეანძა არის როსტოვის ყველაზე მაღალი ნაგებობა. მისი სიმაღლე შეადგენს 195 მეტრს. მისი მოქმედების ზონაში შედის როსტოვის აგლომერაცია 2,2 მლნ მოსახლეობით და მოიცავს ისეთ მსხვილ ქალაქებს როგორცაა ბატაისკი, აზოვი და აქსაი.

## ისტორია 
ტელემაუწყებლობის ეპოქა დონის როსტოვის ტერიტორიაზე 195 მეტრიანი ტელეანძის მშენებლობის შემდეგ დაიწყო. ანძა ააწყო მოსკოვის მეტალის კონსტრუქციების ინსტიტუტმა. მისი მშენებლობა მიმდინარეობდა ორი წელი და დასრულდა 1958 წლის 2 აპრილს. საცდელი ტელემაუწყებლობა დაიწყო უკვე მეორე დღეს 1958 წლის 30 აპრილიდან.

## თანამედროვე მდგომარეობა 
გისოსებიანი ფოლადის სტრუქტურა დგას ბეტონის ოთხ საყრდენზე. ტელეანძა მონაცვლეობით შეღებულია წითელი და თეთრი საღებავით. ღამე ანძის განათება ხდება ლაზერების გამოყენებით. 

ჯერ კიდევ 2000-იან წლებში ჟურნალისტები წერდნენ, რომ ტელეანძას ესაჭიროება სასწრაფო რემონტი. მისი გადახრა სიმძიმის რერძიდან ხუთჯერ აღემატება ნორმას.

## ალტერნატივები 
1998 წელს დონის როსტოვის ქალაქთმშენებლობის საბჭომ მოიწონა როსტოველი სერგეი კივენკოს იდეა, რომელმაც შეიმუშავა ახალი სატელევიზიო ანძის პროექტი, რომელსაც უწოდა „პენტაშპილემი“. პენტაშპილის სიმაღლე 315 მეტრი უნდა ყოფილიყო. მშენებლობისათვის გამოიყო ადგილი ყოფილი აეროპორტის რაიონში. მთელი მშენებლობის საერთო ღირებულება შეფასდა 60-დან 90-მდე მილიონ დოლარად.

## რესურსები ინტერნეტში
* Почему телебашня светится ярко по ночам?

## სქოლიო
კატეგორია:რუსეთის ტელეანძები
კატეგორია:დონის როსტოვის ღირსშესანიშნაობები